ഫെത്ചാബൻ പ്രവിശ്യ

ഫെത്ചാബൻ പ്രവിശ്യ വടക്കൻ തായ്‌ലൻഡിൻ്റെ താഴ് ഭാഗത്തായി സ്ഥിതിചെയ്യന്ന തായ്‌ലൻഡിലെ എഴുപത്തിയാറ് പ്രവിശ്യകളിൽ (ചാങ്‌വാട്ട്) ഒന്നാണ്. ഇതിൻറെ അയൽ പ്രവിശ്യകൾ (വടക്കുനിന്ന് ഘടികാരദിശയിൽ) ലോയി, ഖോൻ കായെൻ, ചൈയാഫം, ലോപ്ബുരി, നഖോൺ സവാൻ, ഫിചിറ്റ്, ഫിറ്റ്സാനുലോക് എന്നിവയാണ്.

## ഭൂമിശാസ്ത്രവും കാലാവസ്ഥയും

തായ്‌ലൻഡിൻ്റെ താഴ്ഭാഗത്തുള്ള വടക്കൻ മേഖലയിൽ, വടക്കൻ, മധ്യ മേഖലകൾക്കിടയിലുള്ള ഒരു ഭൂപ്രദേശത്താണ് ഫെറ്റ്ചാബുൻ പ്രവിശ്യ സ്ഥിതിചെയ്യുന്നത്. പാ സാക് നദിയുടെ വിശാലമായതും ഫലഭൂയിഷ്ഠമായതുമായ നദീതടത്തിൽ സ്ഥിതിചെയ്യുന്ന ഈ പ്രവിശ്യയ്ക്ക് കിഴക്കും പടിഞ്ഞാറുമായി ഫെറ്റ്ചാബൻ മലനിരകളിലെ പർവതങ്ങളുണ്ട്. പ്രവിശ്യയിലെ മൊത്തം വനപ്രദേശം 4,013 ചതുരശ്ര കിലോമീറ്റർ (1,549 ചതുരശ്ര മൈൽ) അല്ലെങ്കിൽ പ്രവിശ്യാ പ്രദേശത്തിൻ്റെ 32.5 ശതമാനം ആണ്.

### ദേശീയോദ്യാനങ്ങൾ
പ്രവിശ്യയിലെ നാല് ദേശീയോദ്യാനങ്ങളെ മറ്റ് ആറ് ദേശീയോദ്യാനങ്ങൾക്കൊപ്പം ചേർത്ത് തായ്‌ലൻഡിൻ്റെ സംരക്ഷിത പ്രദേശങ്ങളുടെ മേഖല 11 ൽ (ഫിറ്റ്‌സാനുലോക്) ഉൾപ്പെടുത്തിയിരിക്കുന്നു.  

* തുങ് സലാങ് ലുവാങ് ദേശീയോദ്യാനം, 1,262 ചതുരശ്ര കിലോമീറ്റർ (487 ചതുരശ്ര മൈൽ)
* നാം നാവോ ദേശീയോദ്യാനം, 966 ചതുരശ്ര കിലോമീറ്റർ (373 ചതുരശ്ര മൈൽ)
* ഖാവോ ഖോ ദേശീയോദ്യാനം, 483 ചതുരശ്ര കിലോമീറ്റർ (186 ചതുരശ്ര മൈൽ)
* ടാറ്റ് മോക്ക് ദേശീയോദ്യാനം, 290 ചതുരശ്ര കിലോമീറ്റർ (110 ചതുരശ്ര മൈൽ)

### വന്യജീവി സങ്കേതങ്ങൾ
ഈ പ്രവിശ്യയിലെ മൂന്ന് വന്യജീവി സങ്കേതങ്ങളിൽ രണ്ടെണ്ണം മേഖല 11-ലും (ഫിറ്റ്‌സാനുലോക്ക്) ഫു ലുവാങ് തായ്‌ലൻഡിൻ്റെ സംരക്ഷിത പ്രദേശങ്ങളുടെ 8-ാം മേഖലയിലുമാണ് (ഖോൻ കെയ്ൻ) ഉൾപ്പെടുത്തിയിട്ടുള്ളത്.

* ഫു ലുവാങ് വന്യജീവി സങ്കേതം, 897 ചതുരശ്ര കിലോമീറ്റർ (346 ചതുരശ്ര മൈൽ)
* ടാബോ-ഹുവായ് യായ് വന്യജീവി സങ്കേതം, 654 ചതുരശ്ര കിലോമീറ്റർ (253 ചതുരശ്ര മൈൽ)
* ഫു ഫാ ദായെങ് വന്യജീവി സങ്കേതം, 235 ചതുരശ്ര കിലോമീറ്റർ (91 ചതുരശ്ര മൈൽ)

വർഷം മുഴുവനും സുഖദമായ കാലാവസ്ഥയും തണുപ്പും ഉള്ള സ്ഥലമാണ് ഫെത്ചാബുൻ പ്രത്യേകിച്ച് ഖാവോ ഖോ. അതിനാൽ, "സ്വിറ്റ്സർലൻഡ് ഓഫ് തായ്ലൻഡ്" എന്ന വിളിപ്പേര് ഇതിന് ലഭിച്ചു.

## സ്ഥലനാമം
"വജ്രം" (അഥവാ ഇന്ദ്രൻ്റെ ആയുധം) എന്നർഥമുള്ള സംസ്‌കൃത പദമായ *വജ്രയിൽ* നിന്ന് ഫെച്ച എന്ന വാക്കും കൂടാതെ സംസ്‌കൃത പദമായ *പൂർണയിൽ* നിന്ന് "പൂർണ്ണം", "തികഞ്ഞത്" അല്ലെങ്കിൽ "മുഴുവൻ" എന്നർത്ഥംവരുന്ന ബൺ എന്ന വാക്കും ഉത്ഭവിച്ചു. അതിനാൽ പ്രവിശ്യയുടെ പേര് അക്ഷരാർത്ഥത്തിൽ "പൂർണ്ണതയുള്ള വജ്രം" എന്നാണ്.

## ചരിത്രം
സുഖോതായ് രാജവംശം, നാരായ് രാജാവിൻ്റെ അയുത്തായ രാജവംശം എന്നീ രണ്ട് പ്രബല രാജവംശങ്ങുടെ കാലത്താണ് ഫെത്ചാബുൻ സ്ഥാപിതമായത്. 20-ആം നൂറ്റാണ്ടിൻ്റെ തുടക്കത്തിലെ തെസാഫിബാൻ ഭരണപരിഷ്കാരങ്ങളിൽ ഈ പ്രവിശ്യയും വടക്കുള്ള ലോം സാക് പ്രവിശ്യയും ചേർന്ന് ഫെത്ചാബുൻ മൊന്തോൺ രൂപീകരിച്ചു. ഏറ്റവും ചെറിയ മൊന്തോൺ ആയിരുന്നതിനാൽ 1903 നും 1907 നും ഇടയിലുള്ള കാലത്ത് മൊന്തോൺ ഫിറ്റ്‌സാനുലോകിൽ നിന്നുള്ള താൽക്കാലിക ഭരണത്തിന് ശേഷം 1915-ൽ പിരിച്ചുവിടപ്പെട്ട ആദ്യത്തെ മൊന്തോൺ ആണിത്. ലോം സാക് പ്രവിശ്യ നിർത്തലാക്കുകയും 1932-ൽ ഫെത്ചാബണിൽ ലയിപ്പിക്കുകയും ചെയ്തു. 

1968-1982 കാലഘട്ടത്തിൽ കമ്മ്യൂണിസ്റ്റ് വിമതർ പ്രവിശ്യയിലെ മലനിരകളിൽ തങ്ങളുടെ താവളങ്ങൾ സ്ഥാപിച്ചു. മറഞ്ഞിരിക്കുന്ന സ്ഥലങ്ങളിൽ നിന്ന് അവർ തായ് സൈന്യവുമായി ഇടയ്ക്കിടെ ഏറ്റുമുട്ടിയിരുന്നു. 

## ചിഹ്നങ്ങൾ
പ്രവിശ്യയിൽ വജ്രങ്ങൾ കാണപ്പെടുന്നതിനാൽ ഒരു പർവതത്തിൽ വജ്രം ചിത്രീകരിച്ചിരിക്കുന്നതാണ് പ്രവിശ്യാ മുദ്ര. പ്രദേശത്ത് വളരുന്ന വിളകളിലൊന്നായ പുകയില ചെടികളെ സൂചിപ്പിക്കുവാൻ പർവ്വതത്തിന് മുൻവശത്തായി ഇതും കാണിച്ചിരിക്കുന്നു. പ്രവിശ്യാ വൃക്ഷം പുളിമരമാണ്. അപൂർവയിനം ശുദ്ധജല ജെല്ലിഫിഷായ *Craspedacusta sowerbyi* പ്രവിശ്യാ ജലജീവിയാണ്.

## സാമ്പത്തികം
പ്രവിശ്യയിലെ പ്രധാന വ്യവസായമായി ടൂറിസം കണക്കാക്കപ്പെടുന്നു.

പ്രവിശ്യയിലെ ഏറ്റവും ഉയരം കൂടിയ പർവതമായ ഫു താപ് ബോയെക്ക് ഒരു പ്രശസ്ത് വിനോദസഞ്ചാര കേന്ദ്രമാണ്. തായ്‌ലൻഡിലെ ഏറ്റവും വലിയ കാബേജ് വളരുന്ന സ്ഥലമാണ് ഇതിന് ചുറ്റുമുള്ള പ്രദേശം.

## ഗതാഗതം

### റോഡ്
ഹൈവേ 1, ഹൈവേ 21 എന്നിവയിലൂടെ ബാങ്കോക്കിൽ നിന്ന് 346 കിലോമീറ്റർ അകലെയുള്ള ഫെത്ചാബുണിൽ എത്തിച്ചേരാം.

### വായു
ഫെത്ചാബുൺ വിമാനത്താവളം ആണ് ഈ പ്രവിശ്യയിൽ വ്യോമസേവനം നിർവ്വഹിക്കുന്നത്. ബാങ്കോക്കിലേക്കുള്ള വിമാനങ്ങളുമായി നോക് എയർ വിമാനത്താവളത്തിൽ സേവനം നൽകുന്നു.

## അവലംബം

വർഗ്ഗം:തായ്‌ലാൻറിലെ പ്രവിശ്യകൾ